open-index/open-wikipedia-markdown huggingface dataset:
রিজিয়া পারভীন

**রিজিয়া পারভীন**  (জন্ম: আগস্ট ২০, ১৯৬৬) একজন বাংলাদেশী সঙ্গীত শিল্পী। তিনি বাংলা চলচ্চিত্রে অসংখ্য গান গেয়েছেন, এবং তিনি ১৩০০ প্লেব্যাক গানের উপর কাজ করেছেন। তার জনপ্রিয় প্লেব্যাক গানগুলি 'তুমি আমার চাঁদ আমি চাঁদেরই আলো', 'প্রেমের নামে মিথ্যা বোলো না', আকাশেতে লক্ষ তারা চাঁদ কিন্তু একটা রে', 'সবার জীবনে প্রেম আসে' এবং 'ও হিরো ও হিরো আই লাভ ইউ' ইত্যাদি।

## প্রাথমিক জীবন
রিজিয়া পারভীন কিশোরগঞ্জে জন্মগ্রহণ করেন কিন্তু বাংলাদেশে রাজশাহী জেলাতে বড় হয়েছিলেন। তার বাবা আবদুল হাসিদ ছিলেন একজন ব্যবসায়ী। তার চার বোন এবং দুই ভাই রয়েছে। ছোট বেলা থেকেই তিনি হরমোনিয়াম বাজাতেন। পারভীন রাজশাহী বিশ্ববিদ্যালয় থেকে স্নাতক অর্জন করেন।

## ক্যারিয়ার
রিজিয়া পারভিনের বাজারে ২৪টি একক সংগীত অ্যালবাম রয়েছে। তার ১৯৯৩ সালে মুক্তিপ্রাপ্ত প্রথম একক অ্যালবাম "মুক্তি" মুক্তি পায়। পারভিন প্রথমে আজহারুল ইসলাম খান এর চলচ্চিত্র ‘তালাক'-এ প্লে ব্যাকের জন্য তার কণ্ঠ দিয়েছেন।

## এ্যালবাম
# *এ দেহের প্রাণ*
# *১২ কন্যা*
# *তারা ভরা রাত (একক )*
# *সবাই তো সুখী হতে চায় ( ডুয়েট )*
# *চোখের মায়ায় ( একক )*
#  *মুখে মুখে রোটে যাবে ( ডুয়েট )*
#  *বৃষ্টি ( ডুয়েট )*
# *চুপি চুপি বলো ( ডুয়েট )*
# *ছোট্ট একটা ভালবাসা ( ডুয়েট )*
# *একটি স্বপ্ন (অ্যালবাম)*    
#  *এই বুকে তোমাকে পেতে চাই (অ্যালবাম)*
#  *প্রদীপ জ্বলে ( ডুয়েট )*
# *প্রেম কখনো কাঁদায় (অ্যালবাম)*
#  *হাসন রাজা ও লালন শাহের গান (অ্যালবাম)* 
# *পাশা (অ্যালবাম)*

## তথ্যসূত্র

## বহিঃসংযোগ
* 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:রাজশাহী জেলার ব্যক্তি
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
ঋষিকেশ মুলগাভকর

**এয়ার চীফ মার্শাল ঋষিকেশ মুলগাভকর** ১৯৭৬ সালের ১ ফেব্রুয়ারি থেকে ১৯৭৮ সালের ৩১ আগস্ট পর্যন্ত ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেন। ঋষিকেশ ১৯৪০ সালের ৩০ নভেম্বর রাজকীয় ভারতীয় বিমান বাহিনীতে কমিশনপ্রাপ্ত হন।

১৯৪০ সালে কমিশন পাওয়া ঋষিকেশ নং ১ স্কোয়াড্রনে জাপানের বিরুদ্ধে যুদ্ধে জড়িয়ে পড়েছিলেন। নং ১ স্কোয়াড্রন তখন বার্মার তুঙ্গু এয়ারফিল্ড থেকে যুদ্ধ পরিচালনা করতো। ঋষিকেশ এরপর নং ১০ স্কোয়াড্রন এবং নং ৪ স্কোয়াড্রনে নিয়োগ পান ফ্লাইং অফিসার হিসেবে। নং ৪ স্কোয়াড্রনে ঋষি হারিকেন এবং স্পিটফায়ার বিমান চালান। বার্মা ফ্রন্টে ঋষি মোট ২৮০ ঘণ্টা উড্ডয়ন করেন যেখানে তিনি বেশ কয়েকটি সফল বম্বিং করেন।
## তথ্যসূত্র

বিষয়শ্রেণী:এয়ার মার্শাল
বিষয়শ্রেণী:১৯২০-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:বিমানবাহিনী প্রধান (ভারত)
বিষয়শ্রেণী:ভারতীয় বিমানবাহিনী
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:মহাবীর চক্র প্রাপক
শিবশঙ্করী

**শিবশঙ্করী** (জন্মঃ ১৪ অক্টোবর ১৯৪২) একজন জনপ্রিয় তামিলভাষী লেখিকা।
## পূর্ব জীবন
শিবশঙ্করী মাদ্রাজে জন্ম নেন। তারা ছিলেন ১২ ভাই বোন, তিনি শ্রী রামকৃষ্ণ সারদা বিদ্যালয়ে পড়েন।এরপর তিনি সিয়েট কলেজ ফর উইমেনে পড়েন।

## উল্লেখযোগ্য কর্ম
তার লেখা একটি উপন্যাস এর উপর ভিত্তি করে ১৯৮১ সালে *[[৪৭ নাটকাল]]* নামের একটি তামিল চলচ্চিত্র তৈরি হয় যেটি কে. বলচন্দ পরিচালনা করেছিলেন এবং চিরঞ্জীবী ও জয়া প্রদা মুখ্য ভূমিকায় অভিনয় করেছিলেন।

## তথ্যসূত্র

## বহিঃসংযোগ
* http://www.sivasankari.com/
* Sivasankari novels are available as e-books at Pustaka 
*Library of Congress page on Sivasankari
*Woman of the Week,The hindu March 25, 2006 

বিষয়শ্রেণী:১৯৪২-এ জন্ম
বিষয়শ্রেণী:ভারতীয় নারী ঔপন্যাসিক
বিষয়শ্রেণী:তামিল ভাষার লেখক
বিষয়শ্রেণী:চেন্নাইয়ের লেখক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:তামিলনাড়ুর ঔপন্যাসিক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:তামিলনাড়ুর লেখিকা
বিষয়শ্রেণী:জীবিত ব্যক্তি
৪৭ নাটকাল

***৪৭ নাটকাল*** (; ) ১৯৮১ সালে মুক্তিপ্রাপ্ত একটি তামিল চলচ্চিত্র যেটি কে বলচন্দ পরিচালনা করেন। এতে অভিনয় করেন চিরঞ্জীবী, জয়া প্রদা, শরৎ বাবু এবং রমাপ্রভা। অভিনেত্রী সারিতা চলচ্চিত্রটিতে অতিথি চরিত্রে ছিলেন। এটি ছিলো চিরঞ্জীবীর প্রথম তামিল ভাষার চলচ্চিত্র। চলচ্চিত্রটি লেখিকা শিবশঙ্করীর লেখা একটি উপন্যাস অবলম্বনে তৈরি। এই চলচ্চিত্রটি একই সঙ্গে তেলুগু ভাষায় *৪৭ রোজুলু* নামে শুটিং করা হয়েছিলো।

## অভিনয়ে
*চিরঞ্জীবী - কুমার
*জয়া প্রদা - বৈশালী
*শরৎ বাবু - শঙ্কর
*রমাপ্রভা - পকেটমার

## কাহিনী
অভিনেত্রী সারিতা একটি ছোটো শহরে বৈশালী (জয়া প্রদা) নামের এক নারীকে দেখতে আসে, কারণ সে বৈশালীর বাস্তবজীবন ভিত্তিক একটি চলচ্চিত্র নির্মাণ করতে চায়। বৈশালী সারিতার ওপর রুষ্ট হয়ে যায়। বৈশালীর জীবনকাহিনী তার ভাই বলা শুরু করে যে বৈশালীর একজন ফ্রান্সপ্রবাসী পুরুষের সঙ্গে বিয়ে হয় যে বিয়ে মাত্র ৪৭ দিন টিকে ছিলো।

বৈশালীর স্বামীর নাম কুমার (চিরঞ্জীবী), সে ফ্রান্সের একটি নির্জন এলাকায় মনোরম পরিবেশে বাস করে, এখানে বৈশালী এসে ভালোই অনুভব করে সবকিছু। বৈশালী তামিল ভাষা ছাড়া আর কোনো ভাষা বোঝেনা, এমনকি সে ভারতের রাষ্ট্রভাষা হিন্দিও পারেনা। বৈশালীর পতি তাকে বিয়ে করার আগেই এক ফরাসী রমণীকে বিয়ে করে রেখেছে। কুমার এই ফরাসী নারীকে বলে যে সে ভারত থেকে তার বোনকে এনেছে (বৈশালী), অপরদিকে বৈশালীকে সে বোঝায় যে লুসি (ফরাসী নারীটি) তার বান্ধবী।

বৈশালী কুমারকে অপছন্দ করে ফেলে, কারণ কুমার তাকে অনেকভাবে মানসিক-শারীরিকভাবে পীড়ন করে তাছাড়া সে কুমারকে ফরাসী ঐ নারীটির সঙ্গে অন্তরঙ্গ মূহুর্তে দেখেছে। বৈশালী বাড়ি থেকে পালিয়ে তামিলভাষী কোনো মানুষ খোঁজার চেষ্টা করে যাকে তার মনের চাপা কষ্টের কথা বলতে পারে। একদিন একটি হোটেলে বৈশালীকে যখন কুমার তামিল ভাষায় কটূক্তি করছিলো তখন পেছন থেকে এক তামিলভাষী নারী (রমাপ্রভা) সব শুনে ফেলে, সে পরে কৌশলে বৈশালীকে শৌচাগারে নিয়ে তাকে বাইরে আনতে সক্ষম হয় কুমারের চোখকে ফাঁকি দিয়ে। যদিও কিছুক্ষণ পরে হোটেল থেকে বাইরে এসে কুমার তাকে খুঁজে বের করে বাসায় নিয়ে যায়।

কুমার এক পর্যায়ে বৈশালীর অনিচ্ছা সত্ত্বেও তার সঙ্গে জোরপূর্বক যৌনমিলন করে। বৈশালী একদিন বুঝতে পারে যে সে গর্ভবতী। কুমার বৈশালীর গর্ভপাত ঘটাতে চায়। শঙ্কর (শরৎ বাবু) নামের এক তামিলভাষী পুরুষের সহায়তায় বৈশালী ভারত চলে আসে। বৈশালী এখন তার পিতামাতা এবং ভাইয়ের সঙ্গে বাস করে।

যদিও সিনেমার কোথাও এটা বোঝানো হয়না যে বৈশালী বাচ্চা জন্ম দিয়েছে নাকি দেয়নি নাকি গর্ভপাত করেছে, কিন্তু দর্শককে এটি পরোক্ষভাবে বুঝিয়ে দেওয়া হয়েছে যে বৈশালী আসলে গর্ভপাতই করেছে।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৮১-এর চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
বিষয়শ্রেণী:১৯৮০-এর দশকের তেলুগু ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
ভারতীয় নৌবাহিনীর বর্তমান নৌযানের তালিকা

ডান|থাম্ব|250x250পিক্সেল|ভারতীয় নৌবাহিনীর নৌ-প্রতীক.
এই তালিকাটি হল ভারতীয় নৌবাহিনী-এর বর্তমানে সক্রিয় নৌযানগুলির একটি পূর্ণাঙ্গিক তালিকা।  কর্মরত নৌযানগুলির তালিকা ভারতীয় নৌবাহিনীর সরকারি ওয়াবসাইট থেকে নেওয়া হয়েছে। ভারতীয় নৌবাহিনী হল  পৃথিবীর অন্যতম সর্বৃহৎ নৌবাহিনী,  এবং ২০১৭ সাল পর্যন্ত  ১টি বিমানবাহী রণপোত, ১টি উভচর পরিবাহক ডক, ৮টি  অবরোহী নৌযান, সাঁজোয়া, ১১টি ডেস্ট্রয়ার, ১৪টি ফ্রিগেট, ১টি পারমাণবিকশক্তি-পরিচালিত আক্রমক ডুবোজাহাজ,১টি (ব্যালিস্টিক)ক্ষেপণাস্ত্রধারী ডুবোজাহাজ, ১৩টি চিরাচরিত শক্তি-পরিচালিত আক্রমক ডুবোজাহাজ, ২৩টি কর্ভেট্, ৪টি মাইন-প্রতিব্যবস্থাগ্রাহী জাহাজ, ১০টি বৃহৎ সাগরমুখী টহলযান, ৪টি বহর পুনঃপূরক জাহাজ ও বিভিন্ন সহায়ক জাহাজ এবং ছোট টহলযান ভারতীয় নৌবাহিনীর অধিকারে রয়েছে। যেসব নৌযানসমূহ আর ভারতীয় নৌবাহিনীতে সক্রিয় নেই সেগুলির জন্য ভারতীয় নৌবাহিনীর ব্যবহৃত নৌযান-এর তালিকা দেখুন এবং নৌবহরের ভবিষ্যতের অধিগ্রহণগুলির জন্য, দেখুন ভারতীয় নৌবাহিনীর ভবিষ্যত-নৌযাসমূহ।

পূর্বোল্লিখিত নৌযানগুলি ছাড়াও, ভারতীয় উপকূলরক্ষী বাহিনী প্রায় ৯০ - ১০০টি বিভিন্ন আয়তনের সশস্ত্র চৌকিদারী নৌযান পরিচালনা করে।

## ডুবোজাহাজ বহর
* ভারতীয় নৌবাহিনীর ডুবোজাহাজসমূহ
### পারমাণবিকশক্তি-পরিচালিত ডুবোজাহাজ

### প্রচলিতশক্তি-পরিচালিত ডুবোজাহাজ সমূহ

## জলতলোর্ধ্ব বহর
### বিমানবাহী রণপোতসমূহ

### ডেস্ট্রয়ারসমূহ

### ফ্রিগেটসমূহ

### উভগামী যুদ্ধজাহাজসমূহ

### [[কর্ভেট]]

### মাইন-প্রতিব্যবস্থাগ্রাহী জাহাজসমূহ

### টর্পেডো উদ্ধারকারী জাহাজসমূহ

### সাগরমুখী টহলজাহাজসমূহ

### টহল জাহাজসমূহ

## সহায়ক বহর
### অন্যান্য জাহাজসমূহ

### পুনঃপূরক জাহাজসমূহ

### সহায়ক জাহাজসমূহ

### গবেষণা ও জরীপসংক্রান্ত জাহাজসমূহ

### প্রশিক্ষক জাহাজসমূহ

### গাদাবোটসমূহ

### বিবিধ

## এছাড়াও
* ভারতীয় উপকূল রক্ষী বাহিনী
* ভারতীয় নৌবাহিনীর বহু্‌র্মুখী-সহযোগী জাহাজ পরিকল্পনা

## দ্রষ্টব্য

## উল্লেখ্য

## বহিঃস্থ সংযোগসমূহ
* ভারতীয় নৌবাহিনীর নিজস্ব ওয়েবসাইট - ভারতীয় নৌ-প্ল্যাটফর্মগুলি
* ভারতীয় নৌবহর ২০২২ সাল নাগাদ ১৬০+-এ বর্ধিত হবে 

বিষয়শ্রেণী:ভারতীয় নৌবাহিনীর জাহাজ
বিষয়শ্রেণী:ভারতীয় নৌবাহিনী
বিষয়শ্রেণী:ভারতের যুদ্ধ জাহাজ
নির্মলচন্দ্র চট্টোপাধ্যায়

**নির্মলচন্দ্র চট্টোপাধ্যায়** (১৯ অক্টোবর ১৮৯২ ― ২৪ জানুয়ারি, ১৯৭২) একজন বাঙালি রাজনীতিবিদ, ব্যারিস্টার ও ঐতিহাসিক। তিনি অখিল ভারতীয় হিন্দু মহাসভা অন্যতম প্রতিষ্ঠাতা ছিলেন। ভারতীয় লোকসভার অধ্যক্ষ সোমনাথ চট্টোপাধ্যায় তার পুত্র। নির্মলচন্দ্র, এন. সি চ্যাটার্জী নামে সুপরিচিত ছিলেন।

## শিক্ষা জীবন
নির্মলচন্দ্র কলকাতার ভবানীপুরে জন্মগ্রহণ করেন। তার পিতা ভোলানাথ চট্টোপাধ্যায় ছিলেন পেশায় ইঞ্জিনিয়ার। মাতা শৈলবালা। নির্মলচন্দ্র আইন শিক্ষার্থে বিলেত যাত্রা করেন ও কেমব্রিজ বিশ্ববিদ্যালয় থেকে আইন পাশ করে ওকালতি করতে থাকেন। তিনি কলকাতা বিশ্ববিদ্যালয় থেকে প্রাচীন ভারতীয় ইতিহাস নিয়ে এম এ পাশ করেছিলেন। রাজা চৈত সিংহের জীবনী নিয়ে গবেষণা করে তিনি প্রেমচাঁদ-রায়চাদ বৃত্তি পান।

## কৃতিত্ব
ভারতের সর্বোচ্চ ন্যায়ালয় বা সুপ্রিম কোর্টে তিনি ছিলেন অন্যতম খ্যাতিমান ব্যারিস্টার। সুপ্রিম কোর্ট বার এসোসিয়েশন এর সহ সভাপতি হন। আন্তর্জাতিক ক্ষেত্রে আইনবিদ হিসেবে তার সুনাম ছিল। সিবিল লিবার্টি আন্দোলনের সাথেও যুক্ত ছিলেন নির্মলচন্দ্র। রাজনীতির ক্ষেত্রে শ্যামাপ্রসাদ মুখোপাধ্যায়ের ঘনিষ্ঠ ছিলেন। হিন্দু মহাসভার অন্যতম নেতৃত্বের দায়িত্ব ছিল তার ওপর। জহরলাল নেহরু ও অন্যান্য জাতীয় কংগ্রেস নেতাদের প্রভাব সত্বেও তিনি লোকসভার সদস্য হন। লোকসভায় বাগ্মী হিসেবে তার খ্যাতি ছিল। ইংরেজি কবিতা, সাহিত্য ইত্যাদিতে অনুরাগ ছিল তার। রবীন্দ্রনাথ ঠাকুর তাকে ব্যক্তিগত ভাবে কতগুলি কবিতা লিখে দেন যেগুলি পরে স্ফুলিঙ্গ কাব্যগ্রন্থে স্থান পায়। ভারতের সংবিধান, মানবাধিকার, জরুরী অবস্থা, কোম্পানি আইন ও জম্মু কাশ্মীর সমস্যার ওপর গ্রন্থ রচনা করেছেন তিনি।

## মৃত্যু
২৪ জানুয়ারি ১৯৭২ সালে মারা যান নির্মলচন্দ্র চট্টোপাধ্যায়।

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি আইনজীবী
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি ইতিহাসবিদ
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বর্ধমানের ব্যক্তি
বিষয়শ্রেণী:১৮৯৫-এ জন্ম
বিষয়শ্রেণী:হিন্দু পুনরুজ্জীবনবাদী
বিষয়শ্রেণী:২০শ শতাব্দীর বাঙালি
বিষয়শ্রেণী:প্রথম লোকসভার সদস্য
বিষয়শ্রেণী:তৃতীয় লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:হিন্দু মহাসভার রাজনীতিবিদ
পূর্ব বাংলার শরণার্থী

পূর্ব বাংলার শরণার্থী বলতে বোঝায় ভারত বিভাগের পরে পূর্ববঙ্গ বা বাংলাদেশ হতে বাস্তুচ্যুত বাঙালি হিন্দুদেরকে। ১৯৪৭ সালে স্বাধীন ভারত ও পাকিস্তান নামক দেশ সৃষ্টির আগে পূর্ববঙ্গ ছিল ব্রিটিশ ভারতের একটি অংশ।পূর্ববঙ্গ থেকে যারা দেশ ত্যাগে বাধ্য হয়ে  স্বাধীন ভারতে আশ্রয় গ্রহণ করে এবং পরবর্তিতে ভারতের নাগরিকত্ব লাভ করে তাদের অধিকাংশ ছিল বাঙালি হিন্দু। তাদের অনেকেই ভারতের বিভিন্ন ক্ষেত্রে উল্লেখযোগ্য অবদান রাখেন।

## বিখ্যাত শরণার্থী এবং অভিবাসী
*অচিন্ত্যকুমার সেনগুপ্ত (সাহিত্যিক, নোয়াখালী)
*অমল কুমার রায়চৌধুরী (তাত্ত্বিক পদার্থবিদ,বরিশাল)
*অমর মিত্র (লেখক, খুলনা)
*অমর্ত্য সেন (অর্থনীতিবিদ, ঢাকা) 
*অম্লান দত্ত (অর্থনীতিবিদ/শিক্ষাবিদ, কুমিল্লা)
*অনিল বিশ্বাস (সঙ্গীতজ্ঞ, বরিশাল)
*অনিল করঞ্জাই (চিত্রশিল্পী,ফেনী)

## তথ্যসূত্র

বিষয়শ্রেণী:শরণার্থী
বিষয়শ্রেণী:পশ্চিমবঙ্গের ইতিহাস (১৯৪৭–বর্তমান)
বিষয়শ্রেণী:বাঙালি হিন্দু
বিষয়শ্রেণী:ভারত বিভাজন
বিষয়শ্রেণী:ভারতীয় প্রজাতন্ত্রের ইতিহাস
বিষয়শ্রেণী:বাংলাদেশের স্বাধীনতা যুদ্ধের প্রভাব
বিষয়শ্রেণী:বাংলাদেশ–ভারত সম্পর্ক
বিষয়শ্রেণী:ভারতে অভিবাসন
বিষয়শ্রেণী:১৯৪০-এর দশকে পশ্চিমবঙ্গ
কানাইলাল শীল

**কানাইলাল শীল** (১৮৯৫-১৯৭৬) ছিলেন একজন বাঙালি দোতারাবাদক, সুরকার, লোকসঙ্গীত রচয়িতা ও সংগ্রাহক। লোকসঙ্গীতে অবদানের জন্য বাংলাদেশ সরকার তাকে ১৯৮৭ সালে মরণোত্তর একুশে পদকে ভূষিত করে।

## প্রারম্ভিক জীবন
কানাইলাল ১৮৯৫ সালে (১৩০২ বঙ্গাব্দের অগ্রহায়ণ মাসে) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলার নগরকান্দা উপজেলার কইরাল গ্রামে জন্মগ্রহণ করেন। তার পিতা আনন্দচন্দ্র শীল এবং মাতা সৌদামনী শীল। মাত্র আড়াই বছর বয়সে তার পিতার মৃত্যু হয়। আট বছর বয়সে তার বেহালায় হাতেখড়ি হয় ওস্তাদ বসন্ত কুমার শীলের কাছে। এগার বছর বয়সে তিনি ওস্তাদ মতিলালের কাছে বেহালায় পূর্ণপাঠ শেষ করেন।

## কর্মজীবন
ফরিদপুরের অম্বিকাপুরে এক যাত্রানুষ্ঠানে কানাইলালের সাথে পরিচয় হয় পল্লীকবি জসীম উদ্‌দীনের সাথে। জসীম উদ্‌দীন তাকে কলকাতায় নিয়ে যান। সেখানে তার লোকসঙ্গীত শিল্পী আব্বাসউদ্দীন আহমদের সাথে সাক্ষাৎ হয়। তার অনুপ্রেরণায় তিনি লোকগান রচনা শুরু করেন এবং তার সহায়তায় গ্রামোফোন কোম্পানিতে যোগ দেন। সেখানে তিনি কাজী নজরুল ইসলামের সাথে সম্পৃক্ত হন এবং তার গানের সাথে দোতারা বাজাতেন। পরে তিনি অল ইন্ডিয়া রেডিওর কলকাতা কেন্দ্রে নিয়মিত দোতারাবাদক হিসেবে যোগদান করেন।

## মৃত্যু
কানাইলাল শীল ১৯৭৬ সালে বাংলাদেশের ঢাকায় মৃত্যুবরণ করেন।

## সম্মাননা
* শিল্পকলায় অবদানের জন্য মরণোত্তর একুশে পদক, ১৯৮৭।

## তথ্যসূত্র

## বহিঃসংযোগ
* বাংলাপিডিয়ায় শীল, কানাইলাল

বিষয়শ্রেণী:১৮৯৫-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি হিন্দু
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:নগরকান্দা উপজেলার ব্যক্তি
বিষয়শ্রেণী:একুশে পদক বিজয়ী
লক্ষণ মাধব কাট্রে

**লক্ষণ মাধব কাট্রে** ভারতীয় বিমান বাহিনীর একজন ঊর্ধ্বতন কর্মকর্তা ছিলেন, তার পদবী ছিলো এয়ার চীফ মার্শাল, তিনি ১৯৮৪–৮৫ মেয়াদে ভারতীয় বিমান বাহিনীর সর্বাধিনায়ক ছিলেন। ভারতের বিমান বাহিনী প্রধান হিসেবে তিনি দ্বিতীয় ব্যক্তি যিনি বিমান দূর্ঘটনায় নিহত হন (১৯৮৫ সালে)।
## বিমান বাহিনীর জীবন
লক্ষণ জন্মগ্রহণ করেন মাদ্রাজে ১৯২৭ সালের ২৬ জানুয়ারী। ৩ আগস্ট ১৯৪৪ তারিখে তিনি রাজকীয় বিমান বাহিনীর একজন কর্মকর্তা ক্যাডেট হন এবং ১৯৪৫ সালের ৯ই এপ্রিল কমিশন লাভ করেন বৈমানিক শাখায়। ১৯৪৭ সালের ২৬ এপ্রিল তাকে ভারতীয় বিমান বাহিনীর স্থায়ী কমিশন দেওয়া হয়।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:বিমানবাহিনী প্রধান (ভারত)
বিষয়শ্রেণী:অতি বিশিষ্ট সেবা পদক প্রাপক
কে এম হেমায়েত উল্লাহ আওরঙ্গজেব

**কে এম হেমায়েত উল্লাহ আওরঙ্গজেব** (২০ অক্টোবর ১৯৫৫ - ৩ আগস্ট ২০১৩) ছিলেন বাংলাদেশী রাজনীতিবিদ ও  মুক্তিযোদ্ধা। তিনি বিএনপির জাতীয় নির্বাহী কমিটির সদস্য ও শরীয়তপুর জেলা বিএনপির সদস্য ছিলেন। এর আগে তিনি আওয়ামীলীগের রাজনীতির সাথে সম্পৃক্ত ছিলেন।

## প্রারম্ভিক জীবন
কে এম হেমায়েত উল্লাহ আওরঙ্গজেব ১৯৫৫ সালের ২০ অক্টোবর শরীয়তপুর জেলার ডামুড্যা উপজেলার দক্ষিণ ডামুড্যা গ্রামে জন্মগ্রহণ করেন। পিতার নাম হাবিবউল্লাহ খান এবং মাতার সামসিয়া বেগম। ছোটবেলায় পিতার কর্মস্থল ঢাকাতেই হওয়ায় তিনি প্রাথমিক, মাধ্যমিক ও উচ্চ মাধ্যমিক পড়াশোনা ঢাকাতে করেন। তিনি ঢাকা কলেজ হতে এইচএসসি এবং ঢাকা বিশ্ববিদ্যালয় হতে সমাজবিজ্ঞানে সম্মানসহ মাস্টার্স পাশ করেন।

## রাজনৈতিক জীবন
কলেজ জীবন থেকেই আওরঙ্গজেব ছাত্রলীগের সাথে সম্পৃক্ত হন। তিনি বাংলাদেশ ছাত্রলীগের কেন্দ্রীয় কমিটির সদস্য, আন্তর্জাতিক বিষয়ক সম্পাদক এবং দু’বার সাংগঠনিক সম্পাদক ছিলেন।

ছাত্র আন্দোলন করতে গিয়ে তিনি ১৯৭৫-৭৬ সাল এক বছর কারাবরণ করেন।

১৯৯১ সালের উপ-নির্বাচনে শরীয়তপুর-১ আসন আব্দুর রাজ্জাক ছেড়ে দেয়ায় আওরঙ্গজেব বাংলাদেশ আওয়ামীলীগের মনোনয়ন পেয়ে নির্বাচনে জয়লাভ করেন। ১৯৯২ সাল হতে তাকে পুনরায় কারাভোগ করতে হয়। ১৯৯২ হতে ১৯৯৬ সাল দীর্ঘ পাঁচ বছর বছর কারাভোগের পর তিনি ১৯৯৬ এর তত্ত্বাবধায়ক সরকারের আমলে বাংলাদেশ সুপ্রিম কোর্টের রায় অনুযায়ী বেকসুর খালাস পান।

যুবলীগ থেকে বহিষ্কারের পর ২০০১ সালের অষ্টম জাতীয় সংসদ নির্বাচনে তিনি স্বতন্ত্র প্রার্থী হিসেবে শরীয়তপুর-১ আসন হতে সংসদ সদস্য নির্বাচিত হন।

২০০৬ সালে তিনি বিএনপিতে যোগদান করেন।

২০০৮ সালের নবম জাতীয় সংসদ নির্বাচনে বিএনপির প্রার্থী হয়ে শরীয়তপুর-৩ আসনে আওয়ামী লীগ নেতা আব্দুর রাজ্জাকের কাছে পরাজিত হন।

২০১১ সালে তিনি বিএনপির কেন্দ্রীয় নির্বাহী কমিটির সদস্য ও শরীয়তপুর জেলা বিএনপির সদস্য ছিলেন।

## সমালোচনা
কে এম হেমায়েত উল্লাহ আওরঙ্গজেব ১৯৭৮ সালে বাংলাদেশ সেনাবাহিনীর এক হাবিলদারকে গুলি করে হত্যা করে ভারত পালিয়ে যান, পরবর্তীতে ১৯৮১ সালে মে মাসে দেশে ফিরে আসেন।

স্বাধীন বাংলাদেশের শুরুতে আওরঙ্গজেব ছাত্র লীগ-যুব লীগের মাসেল ম্যান হিসেবে পরিচিত ছিলেন। ঢাকা বিশ্ববিদ্যালয় ছাত্রলীগে ‘শরীয়তপুর-মাদারীপুর গ্রুপটি’ কেন্দ্রীয় কমিটির সাবেক সাংগঠনিক সম্পাদক আওরঙ্গই নিয়ন্ত্রণ করতেন বলে বলা হয়। সন্ত্রাস, দখলদারিত্ব, চাঁদাবাজি নিয়ে ওই সময় আলোচিত-সমালোচিত ছিলেন তিনি। এক সময়ের যুবলীগ নেতা আওরঙ্গের নাম ’৮০ এর দশকের পুরোটা সময়ই ছিল আলোচিত। ঢাকা বিশ্ববিদ্যালয়ে ছাত্রলীগের অভ্যন্তরীণ কোন্দলে সব সংঘর্ষের সময় তার নাম উঠে আসত।

হত্যাসহ বেশ কয়েকটি মামলার আসামি আওরঙ্গ ২০০২ সালে ‘অপারেশন ক্লিনহার্টে’ গ্রেপ্তার হয়েছিলেন।

## পারিবারিক জীবন
কে এম হেমায়েত উল্লাহ আওরঙ্গজেব আইনজীবী তাহমিনাকে বিয়ে করেন। তাহমিনা বিএনপির জাতীয় নির্বাহী কমিটির সদস্য। এই দম্পতীর একমাত্র ছেলে অর্জন ও এক কন্যা সন্তান।

## মৃত্যু
কে এম হেমায়েত উল্লাহ আওরঙ্গজেব ২০১৩ সালের ৩ আগস্ট ঢাকা-মাওয়া সড়কে মেদেনীমন্ডল ইউনিয়নের খান বাড়ি এলাকায় সড়ক দুর্ঘটনায় নিহত হন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:শরীয়তপুর জেলার রাজনীতিবিদ
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
রামনাথ কোবিন্দ

**রামনাথ কোবিন্দ** (; জন্ম: ১ অক্টোবর, ১৯৪৫) ভারতের ১৪তম রাষ্ট্রপতি ছিলেন। কোবিন্দ ২০১৫-২০১৭ সালে বিহারে রাজ্যপাল ছিলেন।

## প্রারম্ভিক জীবন
১ অক্টোবর ১৯৪৫ সালে উত্তরপ্রদেশের কানপুর দেহাত জেলার পারাউখ গ্রামে তিনি জন্মগ্রহণ করেন। তার বাবা মাইকুলাল ছিলেন একজন ভূমিহীন চাষি। ছোট্ট দোকানের উপর নির্ভর ছিল মাইকুলাল কোবিন্দের সংসার। রাম নাথ কোবিন্দ জন্মেছিলেন যে মাটির কুঁড়ে ঘরে সেটি এখন আর নেই। ৫ ভাই ও ২ বোনের মধ্যে সবথেকে ছোট রামনাথ ৫ বছর বয়সে তার মা'কে হারান। গ্রামের পাঠশালায় প্রাথমিক শিক্ষা লাভ করার পর রামনাথ প্রতিদিন ৬ কিলোমিটার পায়ে হেঁটে খানপুর গ্রামে জুনিয়ার স্কুলে পড়তে যেতেন। অদম্য প্রচেষ্টা ও মনোবলকে পাথেয় করে উনি কানপুর বিশ্ববিদ্যালয়ের অধীন ডক্টর অমিত কুমার শ্রীবাস্তব কলেজ থেকে কমার্স নিয়ে বিএ ও আইন পাশ করেন।

## রাজনীতি
রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন।   ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তার পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকর ইউনিভার্সিটির ও আইআইএম কলকাতার পরিচালন বোর্ডের সদস্য ছিলেন অক্টোবর ২০০২ পর্যন্ত। ৮ আগস্ট ২০১৫ সালে তৎকালীন রাষ্ট্রপতি প্রণব মুখার্জি রামনাথ কোবিন্দকে বিহারের রাজ্যপাল নিযুক্ত করেন। ১৬ আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাকে রাজ্যপালের শপথ বাক্য পাঠ করান।

## রাষ্ট্রপতি নির্বাচন
২০ জুলাই ১৪ তম রাষ্ট্রপতি হিসাবে নির্বাচিত হওয়ার পর তিনি বিহারের রাজ্যপালের পদ থেকে পদত্যাগ করেন। রাষ্ট্রপতি প্রণব মুখোপাধ্যায় তার এই পদত্যাগ স্বীকার করেন। ২৫ জুলাই ২০১৭ তারিখে উনি ভারতের রাষ্ট্রপতির দায়িত্ব ভার গ্রহণ করেন।

## ব্যক্তিগত জীবন
আইন পাশ করার পর রামনাথ দিল্লী চলে আসেন সিভিল সার্ভিস পরীক্ষা দেওয়ার জন্য। পরপর দুইবার ব্যর্থ হওয়ার পর তৃতীয় চেষ্টায় উনি সফল হন কিন্তু মনঃপুত না হওয়ায় চাকরি না করে তিনি ওকালতি করা শুরু করেন। ১৯৮০ থেকে ১৯৯৩ - দীর্ঘ ১৩ বছর উনি দিল্লী কোর্টে ওকালতি করেন। ওকালতির সাথে সাথে রামনাথ তার সমাজসেবামূলক কাজ চালিয়ে যেতে থাকেন। ১৯৭৪ সালের ৩০শে মে উনি সভিতা কোবিন্দের সাথে বিবাহ বন্ধনে আবদ্ধ হন। তাদের দুটি সন্তান, পুত্র প্রশান্ত কুমার ও কন্যা স্বাতী।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৪৫-এ জন্ম
বিষয়শ্রেণী:ভারতের রাষ্ট্রপতি
বিষয়শ্রেণী:বিহারের রাজ্যপাল
বিষয়শ্রেণী:দলিত রাজনীতিবিদ
বিষয়শ্রেণী:ছত্রপতি শাহু জি মহারাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:ভারতের রাষ্ট্রপতি প্রার্থী
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:ভারতের সুপ্রিম কোর্টের আইনজীবী
সুন্দরবন রেজিমেন্ট

**সুন্দরবন রেজিমেন্ট** নামে পরিচিত
রেজিমেন্টটির কার্যক্রম ১৯৭৯ সালে *বিএনসিসি* গঠনের প্রথম থেকেই শুরু হয়। সুন্দরবন রেজিমেন্টের নামকরণ করা হয় বিশ্বের বৃহত্তম ম্যানগ্রোভ ফরেস্ট সুন্দরবনের নামে। খুলনা, বাগেরহাট, সাতক্ষীরা, যশোর, নড়াইল, মাগুরা, শরীয়তপুর, মাদারীপুর, ফরিদপুর, রাজবাড়ী, গোপালগঞ্জ, বরিশাল, পিরোজপুর, ভোলা, পটুয়াখাল, বরগুনা ও ঝালকাঠি জেলার বিভিন্ন প্রতিষ্ঠান থেকে সুন্দরবন রেজিমেন্টের ক্যাডেটদের প্রশিক্ষণ ও কার্যক্রমের সূচনা হয়। সুন্দরবন রেজিমেন্টের শুরুর সময় থেকেই এই পদ্ধতির সূচনা। এই রেজিমেন্টটি পাঁচটি ব্যাটালিয়নের মধ্যে সংগঠিত। এর সদর দপ্তর (জাহানাবাদ ক্যান্টনমেন্ট)খুলনার সিরমনিতে অবস্থিত।

## তথ্যসূত্র

বিষয়শ্রেণী:বাংলাদেশ সেনাবাহিনীর রেজিমেন্ট
বিটিএস স্কাইট্রেন

** ব্যাংকক মাস্ ট্রানজিট ব্যবস্থা**  যা সাধারণত বিটিএস বা স্কাইট্রেন (থাই: รถไฟฟ้า rtgs: ROT Fai fa) নামে পরিচিত, এটি থাইল্যান্ডের রাজধানী শহর ব্যাংকক এর  একটি উচ্চতর দ্রুত ট্রানজিট ব্যবস্থা।এটি ব্যাংকক মাস্ প্রশাসনের (বিএমএ) নিয়ন্ত্রণাধীন *ব্যাঙ্কক মার্স ট্রানজিট সিস্টেম পাবলিক কোম্পানি লিমিটেড (বিটিএসসি)* দ্বারা পরিচালিত হয়।সিস্টেমটি দুটি লাইনের সাথে ৩৫ টি স্টেশন রয়েছে: সুখুমভিত লাইন উত্তর দিকে এবং পূর্বদিকে চলছে, মই চিট এবং সমরং এ ক্রমানুসারে স্থগিত, এবং সিলম লাইন যা ব্যাংকক কেন্দ্রীয় ব্যবসা জেলার সিলোম ও স্যাথন সড়কগুলির পাশে ন্যাশনাল স্টেডিয়াম এবং ব্যাং এ সমাপ্ত সিয়াম স্টেশনে লাইনের বিনিময় এবং একটি যৌথ রুট দৈর্ঘ্য ৩৭.৬ কিলোমিটার (২৩.৪ মাইল)।সিস্টেম আনুষ্ঠানিকভাবে রাজা এর ৬ ম চক্র জন্মদিন এইচএম স্মৃতিচারণ এ এলিভেটেড ট্রেন হিসাবে পরিচিত হয় (รถไฟฟ้าเฉลิมพระเกียรติ 6 รอบ พระชนมพรรษา)।

বিটিএস ছাড়াও, ব্যাংককের দ্রুত ট্রানজিট ব্যবস্থায় ভূগর্ভস্থ এবং উন্নত এমআরটি রেললাইন এবং উত্তলিত সুবর্ণভূমি বিমানবন্দর লিংক (এসএআরএল) অন্তর্ভুক্ত রয়েছে, যা বিমানবন্দরে পৌঁছানোর আগে শহরের বিভিন্ন স্টেশনে পরিসেবা প্রদান করে।

## ইতিহাস

## তথ্যসূত্র

বিষয়শ্রেণী:থাইল্যান্ডের দ্রুতগামী গণপরিবহন ব্যবস্থা‎
বিষয়শ্রেণী:৭৫০ ভি ডিসি রেলওয়ে বিদ্যুতায়ন
ডাব্লিউডাব্লিউই গ্রেট বলস অফ ফায়ার

**গ্রেট বলস অফ ফায়ার** ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন এবং ডাব্লিউডাব্লিউই দ্বারা প্রযোজিত র ব্রান্ডের ডাব্লিউডাব্লিউই নেটওয়ার্কের অনুষ্ঠান। এটি ২০১৭ সালের ৯ই জুলাই টেক্সাসের ডালাসে অবস্থিত আমেরিকান এয়ারলাইন্স সেন্টারে আয়োজিত হয়েছে।

এটি গ্রেট বলস অফ ফায়ার কালানুক্রমিকের সর্বপ্রথম অনুষ্ঠান। এটির নামকরণ করা হয়েছে একই নামের একটি গানের নাম অনুসারে, যেটি জেরি লি লেউইসের অনুমতিক্রমে এই অনুষ্ঠানের উদ্ভোবনী সঙ্গীত নির্বাচন করা হয়েছে। এই অনুষ্ঠানের নামটি সামাজিক মাধ্যমে গণ সমালোচনার স্বীকার হয়েছে।

এই অনুষ্ঠানে সর্বমোট ৯টি ম্যাচ সম্পন্ন হয়েছে, যার মধ্যে একটি ছিল প্রাক প্রদর্শন ম্যাচ এবং বাকি ৮টি ছিল মূল অনুষ্ঠানের ম্যাচ। উক্ত অনুষ্ঠানের মেইন ইভেন্টে ব্রক লেসনার সামোয়া জোকে হারিয়ে ডাব্লিউডাব্লিউই ইউনিভার্সাল চ্যাম্পিয়নশিপটি ধরে রেখেছে। আরও ব্রাউন স্ট্রোম্যান রোমান রেইন্সকে এ্যাম্বুলেন্স ম্যাচে হারিয়েছে, ব্রেই ওয়াট সেথ রলিন্সকে এবং সিজারো ও শেইমাস ৩০ মিনিটের আয়রন ম্যান ম্যাচে দ্য হার্ডি বয়েজকে হারিয়ে ডাব্লিউডাব্লিউই র ট্যাগ টিম চ্যাম্পিয়নশিপ ধরে রেখেছে।

## ফলাফল

## আরও  দেখুন

* ডাব্লিউডাব্লিউই নেটওয়ার্কের অনুষ্ঠানের তালিকা
* ডাব্লিউডাব্লিউইর অনুষ্ঠানের তালিকা

## তথ্যসূত্র

## বহিঃসংযোগ
* 

বিষয়শ্রেণী:ডাব্লিউডাব্লিউই
বিষয়শ্রেণী:২০১৭-এ ডাব্লিউডাব্লিউই নেটওয়ার্কের অনুষ্ঠান
বিষয়শ্রেণী:ডাব্লিউডাব্লিউই র
মিখাইল লোমোনোসভ

**মিখাইল ভাসিলিয়েভিচ লোমোনোসভ** ( (জন্ম: ১৯ নভেম্বর, ১৭১১, দেনিসোভকা, আর্কেঞ্জেলগোরোদ গভর্নরেট, রাশিয়া; মৃত্যু: ১৫ এপ্রিল, ১৭৬৫, সেন্ট পিটার্সবুর্গ, রাশিয়া) একজন রুশ বহুবিদ্যাবিশারদ বিজ্ঞানী ও লেখক, যিনি সাহিত্য, শিক্ষা ও বিজ্ঞানে গুরুত্বপূর্ণ অবদান রেখেছিলেন। তিনি রসায়ন, পদার্থবিজ্ঞান, ইতিহাস, ভাষাতত্ত্ব, শিল্প, আলোকবিজ্ঞান এবং অন্যান্য ক্ষেত্রে অবদান রাখেন। এছাড়াও লোমোনোসভ ছিলেন একজন কবি এবং তিনি আধুনিক রুশ সাহিত্যিক ভাষা গঠনে প্রভাব বিস্তার করেছিলেন।

## জীবনী
## বিদেশে শিক্ষা
মারবুর্গ বিশ্ববিদ্যালয় ১৮ শতকের মাঝামাঝি সময়ে ইউরোপের সবচেয়ে গুরুত্বপূর্ণ বিশ্ববিদ্যালয়গুলোর মধ্যে একটি ছিল দার্শনিক ক্রিশ্চিয়ান ভোলফের উপস্থিতির কারণে, যিনি জার্মান আলোকিতকরণের একজন বিশিষ্ট ব্যক্তিত্ব। লোমোনোসভ ১৭৩৬ সালের নভেম্বর থেকে ১৭৩৯ সালের জুলাই পর্যন্ত মারবুর্গ বিশ্ববিদ্যালয়ে থাকাকালীন ভোলফের ছাত্রদের একজন হয়ে ওঠেন।

## ভূগোলবিদ
লোমোনোসভের বরফের গঠনের পর্যবেক্ষণ ভূগোলের অগ্রগতিতে নেতৃত্ব দেয়। লোমোনিসভ মহাদেশীয় প্রবাহ তত্ত্বের কাছাকাছি চলে গিয়েছিলেন, তাত্ত্বিকভাবে অ্যান্টার্কটিকার অস্তিত্বের ভবিষ্যদ্বাণী করেছিলেন (তিনি যুক্তি দিয়েছিলেন যে দক্ষিণ মহাসাগরের বরফগুলি শুধুমাত্র বরফের আচ্ছাদিত শুষ্ক জমিতে তৈরি হতে পারে), এবং সমুদ্র সরঞ্জাম আবিষ্কার করেছিলেন যা লেখা এবং হিসাব নির্দেশনা এবং দূরত্বগুলি তৈরি করেছিল সহজ।

## পুরস্কার ও সম্মাননা
লোমোনোসভের সম্মানে প্রচুর সংখ্যক ডাকটিকিট এবং স্মারক মুদ্রা প্রকাশ করা হয়েছে।

File:1925 lomonosov 3k text.jpg|১৯২৫
File:Stamp of USSR 0977.jpg|১৯৪৫
File:Stamp of USSR 1837.jpg|১৯৫৫
File:The Soviet Union 1956 CPA 1966 stamp (Mikhail Lomonosov (After Leontius Miropolsky) and the Kunstkamera in Saint Petersburg).jpg|১৯৫৬
File:Rus Stamp-Lomonosov-1961_6.jpg|১৯৬১
File:1961 CPA 2639.jpg|১৯৬১
File:1961 CPA 2641.jpg|১৯৬১
File:1986 CPA 5779.jpg|১৯৮৬
File:2004. Марка России Pokrovitel stvo naukam i iskusstvu Ekaterina II v kabinete MV Lomonosova.jpg|২০০৪
File:Stamp of Russia 2011 No 1543.jpg|২০১১



File:RR5217-0001R М.В. Ломоносов.png|১৯৯২, রাশিয়ান ফেডারেশনের কেন্দ্রীয় ব্যাংকের প্রথম স্মারক মুদ্রা যার অভিহিত মূল্য ১০০ রুবল। সোনা
File:5111-0138-reverse.gif|২০০৫, ৩ রুবল, রৌপ্য। মস্কো স্টেট ইউনিভার্সিটির প্রতিষ্ঠার ২৫০ তম বার্ষিকী
File:RR5110-0111R.png|২০১১, ২ রুবল, রৌপ্য। ৩০০তম জন্মদিন উপলক্ষে
File:RR5714-0046R.jpg|২০১৫, স্মারক মুদ্রা, ১০ রুবল


## রচনাবলী
;ইংরেজি অনুবাদ
* 
* 
* 
* 
* 
* 
* 

;জার্মান অনুবাদ
* 
* 
* 

## তথ্যসূত্র

## বহিঃসংযোগ

বিষয়শ্রেণী:১৭১১-এ জন্ম
বিষয়শ্রেণী:১৭৬৫-এ মৃত্যু
বিষয়শ্রেণী:রুশ পদার্থবিজ্ঞানী
বিষয়শ্রেণী:রুশ রসায়নবিদ
বিষয়শ্রেণী:রুশ শিল্পী
বিষয়শ্রেণী:রুশ ইতিহাসবিদ
বিষয়শ্রেণী:রুশ উদ্ভাবক
বিষয়শ্রেণী:রুশ কবি
বিষয়শ্রেণী:মারবুর্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রুশ ভাষাবিজ্ঞানী
বিষয়শ্রেণী:রুশ দার্শনিক
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
গৌরিপুর সুবল আফতাব উচ্চ বিদ্যালয়

**গৌরিপুর সুবল আফতাব উচ্চ বিদ্যালয়টি** দাউদকান্দি উপজেলার গৌরিপুরে অবস্থিত একটি  ঐতিহ্যবাহী মাধ্যমিক বিদ্যালয়।
এটি অত্র এলাকার সবচেয়ে পুরাতন বিদ্যালয়।

## ভৌত অবকাঠামো
বিদ্যালয়ের তিনটি আলাদা ভবন আছে।

### বিদ্যালয়ের ইউনিফর্ম
**ছেলেদের** 
#ব্লু হাফ/ফুল শার্ট(সোল্ডারসহ) 
# প্যান্ট : সাদা ফুল প্যান্ট কুচি ক্রস পকেট 
# বেল্ট : কালো 
# জুতা : সাদা কেড্‌স 
# সাদা মোজা 
# বিদ্যালয়ের পরিচয় পত্র 
**মেয়েদের** 
# সাদা শালোয়ার (সোল্ডারসহ) 
# কামিজ : ব্লু 
# বেল্ট : কামিজের রঙের 
# জুতা : সাদা কেড্‌স 
# সাদা মোজা 
# স্কার্ফ : সাদা 
# বিদ্যালয়ের পরিচয়পত্র
## ইতিহাস
বিংশ শতাব্দীর শুরু দিকে গলিয়ারচর নিবাসী মৌলভী ওয়াজউদ্দীন আহমেদ অত্র এলাকায় কোরআন ও হাদীস শিক্ষার মাধ্যমে শিক্ষা প্রসারের লক্ষ্যে মক্তব রূপে বিদ্যাপীঠ তৈরি করেন।বর্তমানে একটি আধুনিক বিদ্যালয়ের রূপ লাভ করেছে। সময়ের সাথে তাল রেখে এই বিদ্যাপীঠটি পরিবর্তন ও পরিবর্ধন হতে থাকে। ১৯১৯ খ্রিষ্টাব্দে প্রাথমিক বিদ্যালয়ে উন্নীত হয়। ১৯৪২ খ্রিষ্টাব্দে কলিকাতা বিশ্ববিদ্যালয়ের অধীনে উচ্চ বিদ্যালয় হিসেবে স্বীকৃত হয়। মরহুম ডা. শামসুল হুদার উদ্যোগে উচ্চ বিদ্যালয় প্রতিষ্ঠার প্রাক্কালে স্থান ও অর্থ দান করায় স্বর্গীয় বাবু সুবল চন্দ্র সাহা ও মরহুম আফতাব উদ্দিন আহমেদ এর নাম শুরু থেকেই জড়িয়ে বিদ্যালয়ের নামকরণ করা হয় গৌরীপুর সুবল-আফ্তাব উচ্চ বিদ্যালয়। হিন্দু ও মুসলিমের স্বতঃস্ফূর্ত দানে গড়ে উঠা এই বিদ্যালয় শিক্ষার আলো ছড়ানোর পাশাপাশি এই অঞ্চলের হিন্দু-মুসলিমের পারস্পরিক সৌহার্দ্য-সম্প্রীতির এক অনবদ্য দৃষ্টান্ত উপস্থাপন করে চলছে।
## শিক্ষকদের তালিকা

## ভর্তি তথ্য
প্রতি বছর জানুয়ারী মাসে রেগুলার ভর্তি কার্যক্রম শুরু হয়। ষষ্ঠ শ্রেণীতে ভর্তির আগে অবশ্যই ভর্তি পরীক্ষার মাধ্যমে উত্তির্ণ হতে হয়। ভর্তি ফরম অনলাইন এবং বিদ্যালয় থেকে অফলাইন উভয় পদ্ধতিতে পুরণ করা যায়। নির্দিষ্ট তারিখে ভর্তি পরীক্ষায় অংশগ্রহণের পর উত্তির্ণ ভর্তিচ্ছুদের ভর্তি কার্যক্রম শুরু হয়। ভর্তির সময় প্রশংসাপত্র সহ দুই কপি পাসপোর্ট সাইজ ছবি এবং যাবতীয় কাগজপত্র জমা দিতে হয়। ষষ্ঠ শ্রেণী ব্যতিত অন্যান্য শ্রেণীতে ভর্তিচ্ছুরা ট্রান্সফার সার্টিফিকেট সহ আবেদন করতে হয়।

## উল্লেখযোগ্য ব্যক্তি

### যোগায়োগ
গৌরীপুর সুবল-আফতাব উচ্চ বিদ্যালয়
উপজেলা: দাউদকান্দি
জেলা: কুমিল্লা।

## তথ্যসূত্র

বিষয়শ্রেণী:কুমিল্লা জেলার বিদ্যালয়
যুননুন মিসরি

**ছাওবান** (), যিনি
*যুননুন মিসরি* এবং আবুল ফায়জ ইবনে ইবরাহিম নামেও পরিচিত।তিনি মিসরের আখনিম নামক স্থানে ৭৯৬ খ্রিষ্টাব্দে জন্মগ্রহণ করেন।তিনি সুফী হিসেবেও পরিচিত।তিনি সদাচার,জ্ঞান পরহেজগারি ও আধ্যাত্মিক পদমর্যাদায় যুগ সেরা ছিল।তিনি তাসাউফ বা সুফীবাদে শ্রেষ্ঠ ছিল।

## জীবনী
একদা কিছু লোক খলিফা মুতাওয়াক্কিলের কাছে তাঁর বিরুদ্ধে অভিযোগ করে। খলিফা তাঁকে মিসর থেকে ধরে আনতে আদেশ দেন। খলিফার কাছে এসে তিনি এমন এক হৃদয়গ্রাহী ভাষণ দেন  যে এক পর্যায়ে খলিফা কাঁদতে থাকেন এবং তাঁকে সসম্মানে মিসরে ফিরিয়ে নিতে আদেশ দেন। এরপর খলিফার সামনে কখনও ধর্মভীরু লোকদের কথা উঠলেই তিনি কাঁদতেন এবং বলতেন, 'তোমাদের কেউ যখন কোন ধার্মিকের কথা বলে, সে যেন প্রথমেই বলে যুননুন।

যুননুন ছিলেন ফ্যাকাশে রঙের ও হালকা পাতলা গড়নের।
সাইদ উসমান বলেন, যুননুন বলেছেন, 'মূল কথা হল চারটি :  মহিয়ান তথা আল্লাহকে ভালবাসা, অপর্যাপ্ত তথা দুনিয়াকে ঘৃণা করে, অবতীর্ণ কিতাবের অণুসরণ করা এবং অবস্থা পরিবর্তনের ভয় করা।'

যুননুন আরও বলেছেন, "আল্লাহপ্রেমের নিদর্শন হল চরিত্রে, কর্মে, নির্দেশে ও জীবনাদর্শে তাঁর প্রেমাস্পদের (রাসুলুল্লাহ) অনুসর করা।'

যুননুনকে নিকৃষ্ট ব্যক্তি সম্পর্কে জিজ্ঞাসা করা হলে তিনি বললেন, 'যে আল্লহর নৈকট্যলাভের পথ চেনে না, চেনার চেষ্টাও করে না'।

ইউসুফ ইবন হুসাইন বলেন, একদিন আমি যুননুনের মজলিসে ছিলাম। তখন সালিম আল মাগিরিবী এসে বললেন, 'আবুল ফায়জ! আপনার তওবার কারণ কী?' 
'সেটা এক বিস্ময়কর ঘটনা। তুমি বুঝবে না।' 
'আপনার প্রভুর শপথ! আমাদের বলুন।' 
তখন যুননুন বললেন, 'একদিন আমি মিসর থেকে কোন এক শহরের উদ্দেশ্যে বের হলাম। পথিমধ্যে এক মরুভূমিতে আমি ঘুমিয়ে পড়লাম এবং যখন চোখ খুললাম, দেখলাম একটি অন্ধ পাখির ছানা। সে বাসা থেকে পড়ে গিয়েছে। হঠাৎ মাটি দুভাগ হয়ে সেখান থেকে সোনার ও রূপার দুটি থালা বের হয়ে আসলো। একটি থালায় শিম, অন্য থালায় পানি রাখা। পাখিটি একবার এই থালা থেকে খেতে এবং আরেকবার অন্য থালা থেকে পান করতে শুরু করল।
আমি তখন নিজেকে বললাম, আমার জন্য এই যথেষ্ট। আমি তওবা করলাম। এরপর আল্লাহ আমাকে গ্রহণ না করা পর্যন্ত তাঁর দরজায় দাঁড়িয়ে থাকলাম। '

## বাণী
যুননুন বলেছেন, 'খাদ্যেপূর্ণ পাকস্থলিতে প্রজ্ঞার বসতি নেই।'

তওবাহ সম্পর্কে তাঁকে জিজ্ঞেস করা হলো। তিনি বললেন, 'সাধারণ মানুষের তওবাহ হয় পাপ থেকে আর বিশেষ মানুষের তওবাহ হয় অমনোযোগিতা থেকে।'

সাধারণত সুফি পথ পরিক্রমার শুরু হয় তওবা দিয়ে। এজন্য ইমাম কুশায়রী সুফিদের জীবনচরিত অংশে অনেক সুফির তওবা সংশ্লিষ্ট ঘটনা বর্ণনা করেছেন।

'আরব মুসলিম বিজ্ঞানীদের মধ্যে যাঁরা রসায়নশাস্ত্রের উপর প্রথমদিকে গবেষণা করেন তাদের মধ্যে অন্যতম।তিনি রসায়নের বিভিন্ন উপকরণ নিয়ে গবেষণা ও লেখালেখি করেন।তার লেখায় <span style="color:gold">সোনা</span> ও <span style="color:silver">রুপাসহ</span> বিভিন্ন খনিজ পদার্থের বর্ণনা পাওয়া যায়।তিনি বিভিন্ন খনিজ সম্পদ নিয়ে গুরুত্বপূর্ণ তথ্য দিয়েছিলেন।এছাড়া ও তিনি মিশরীয় ভাষায় দক্ষ ছিল এমনকি   তিনি মিশরীয় সাংকেতিক বর্ণের মর্মার্থ বুঝতেন।তিনি মিশরের আল জিজাহ নামক স্থানে ৮৫৯ খ্রি. মৃত্যুবরণ করেন।

## আরও দেখুন
*ইবনে খালদুন
*আল কিন্দি
*জাবির ইবনে হাইয়ান
*ইবনে সিনা

## তথ্যসূত্র

আর রিসালাতুল কুসায়রিয়্যাহ

ইসলাম ও নৈতিক শিক্ষা 
নবম ও দশম শ্রেণী

বিষয়শ্রেণী:৭৯৬-এ জন্ম
বিষয়শ্রেণী:৮৫৯-এ মৃত্যু
বিষয়শ্রেণী:মধ্যযুগীয় মিশরীয় ইতিহাসবিদ
বিষয়শ্রেণী:৯ম শতাব্দীতে মৃত্যু
বিষয়শ্রেণী:৯ম শতাব্দীর মিশরীয় ব্যক্তি
বিষয়শ্রেণী:৯ম শতাব্দীর আব্বাসীয় খিলাফতের ইতিহাসবিদ
বিষয়শ্রেণী:মিশরীয় ধর্মীয় নেতা
বিষয়শ্রেণী:মধ্যযুগীয় ইসলামী বিশ্বের অপরাসায়নবিদ
আনিছুল হক চৌধুরী

**আনিছুল হক চৌধুরী** একজন বাংলাদেশী রাজনীতিবিদ ছিলেন। তিনি আওয়ামী লীগের হয়ে ১৯৯৬ সালের উপনির্বাচনে রংপুর-২ আসনে নির্বাচিত হন এবং ১৯৯৮ থেকে ২০০১ সাল পর্যন্ত যোগাযোগ প্রতিমন্ত্রীর দায়িত্ব পালন করেন। ২০১১ সালের ১০ জানুয়ারিতে তিনি মৃত্যুবরণ করেন।

## জন্ম
আনিছুল হক চৌধুরী রংপুর জেলার বদরগঞ্জ উপজেলার বিষ্ণুপুর ইউনিয়নের চৌধুরী পাড়া গ্রামে জন্ম গ্রহণ করেন।

## ব্যক্তিগত জীবন
আনিছুল হক চৌধুরীর সহধর্মিনীর নাম বেগম নিহার চৌধুরী। তাদের ৬ জন সন্তানের মধ্যে ২ জন ছেলে ও ৪ জন মেয়ে।

## তথ্যসূত্র

বিষয়শ্রেণী:২০১১-এ মৃত্যু
বিষয়শ্রেণী:রংপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
রেড ক্যাপ

thumb|একটি রেড ক্যাপ

**রেড ক্যাপ** ব্রিটেনের সীমান্ত লোককথায় বর্ণিত এক ধরনের খুনে বামন, গবলিন, এলফ অথবা পরী। লোকশ্রুতি অনুযায়ী, এরা ইংল্যান্ড ও স্কটল্যান্ডের সীমান্তে পরিত্যক্ত দুর্গগুলোতে বাস করে। রেড ক্যাপরা তাদের আবাসস্থলে অনুপ্রবেশকারীদের হত্যা করে এবং নিহত ব্যক্তিদের রক্তে নিজেদের হ্যাট রাঙিয়ে নেয় (এ কারণেই তাদেরকে **রেড ক্যাপ** বলা হয়)। রেড ক্যাপদের বেঁচে থাকার জন্য অবশ্যই নিয়মিতভাবে মানুষ হত্যা করতে হয়, কারণ তাদের হ্যাটে লেগে থাকা রক্ত শুকিয়ে গেলে তারা মারা যায়। রেড ক্যাপরা সাধারণত ভারী লৌহার বর্শা বহন করে এবং লোহার তৈরি জুতো পরিধান করে। কিন্তু তা সত্ত্বেও রেড ক্যাপরা অত্যন্ত দ্রুত দৌড়াতে পারে এবং তাদের কাছ থেকে দৌড়ে পালানো অসম্ভব।

## আরো দেখুন

* গবলিন
* হবগবলিন

## তথ্যসূত্র

বিষয়শ্রেণী:রূপকথা
মিজমিজি পশ্চিম পাড়া উচ্চ বিদ্যালয়

**মিজমিজি পশ্চিম পাড়া উচ্চ বিদ্যালয়** নারায়ণগঞ্জ জেলার সিদ্ধিরগঞ্জ থানার একটি শিক্ষাপ্রতিষ্ঠান। এটি সেপ্টেম্বর ১৬, ১৯৯৪ সালে স্থাপিত হয়। এই বিদ্যালয়ে শিশু  শ্রেণী থেকে দশম শ্রেণী পর্যন্ত শিক্ষাদান করা হয় কিন্তু সাধারণ্যের কাছে উচ্চ বিদ্যালয় শুধুমাত্র ষষ্ঠ শ্রেণী থেকে দশম শ্রেণী পর্যন্ত পাঠদানের প্রতিষ্ঠান হিসেবে গণ্য এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়।

## ইতিহাস
এলাকায় শিক্ষা প্রসারের লক্ষ্যে সমাজের হিতৈষী ব্যক্তিদের অক্লান্ত চেষ্টা ও পরিশ্রমের ফলে সেপ্টেম্বর ১৬, ১৯৯৪ তারিখে বিদ্যালয়টি প্রতিষ্ঠিত হয়। ১৯৯৫ সালে ৮ম ও ৯ম শ্রেণি পর্যন্ত পাঠদানের অনুমতি ও স্বীকৃতি পায়। এখানে বিজ্ঞান, মানবিক ও ব্যবসা শিক্ষা শাখা রয়েছে। শাখা গুলো বোর্ড কর্তৃক অনুমদিত। তাছাড়াও ১৯৯৮ সাল থেকে ভোকেশনালের ৩টি ট্রের্ড (ড্রেস মেকিং, জেনারেল মেকানিক্স ও জেনারেল ইলেকট্রিক্যাল) চালু রয়েছে। শিশু-পঞ্চম শ্রেণি পর্যন্ত প্রাথমিক শাখাও চালু আছে।
## অবস্থান
এই বিদ্যালয়টি নারায়ণগঞ্জ মহানগরের ০২ নং ওয়ার্ডে মিজমিজি এলাকায় অবস্থিত।

## সহ শিক্ষা
* খেলাধুলা (ক্রিকেট ও ফুটবল),
* বিতর্ক,
* বার্ষিক ক্রীড়া প্রতিযোগিতা
* বার্ষিক সাংস্কৃতিক প্রতিযোগিতা
* বাংলাদেশ স্কাউটস এবং গালস্ গাইড

## শিক্ষা কার্যক্রম
বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়। বিদ্যালয়টিতে সাধারণ শিক্ষার পাশাপাশি নবম শ্রেণী থেকে কারিগরি শিক্ষা প্রদান করা হয়।

## বিদ্যালয়ের পোশাক
বিদ্যালয়ের সকল ছাত্র-ছাত্রীদের জন্য নির্দিষ্ট পোশাক অয়েছে, যা পরিধান করা বাধ্যতামূলক। 
### ছাত্রদের জন্য
* সাদা রঙের ফুল/হাফ শার্ট, শার্টের বাম পকেটে বিদ্যালয়ের মনোগ্রাম থাকবে।
* সাদা রঙের কেড্‌স ও মোজা।
* কালো রঙের প্যান্ট।
### ছাত্রীদের জন্য
* আকাশি রঙের কামিজ, কামিজে বাম হাতায় বিদ্যালয়ের মনোগ্রাম থাকবে।
* আকাশী রঙের বর্ডার দেয়া সাদা  স্কার্ফ।
* সাদা কাপড়ের বেল্ট।
* সাদা রঙের কেড্‌স ও মোজা।
* সাদা ফুল হাতা  এপ্রোন, বাম হাতায় বিদ্যালয়ের মনোগ্রাম থাকবে।

## কর্মকর্তা-কর্মচারী

## বিদ্যালয় প্রাঙ্গণ
### প্রবেশ পথ
### বিদ্যালয়ের ভবনসমূহ
### মাঠ
### পরীক্ষাগার, লাইব্রেরি
### শহীদ মিনার

## বন্ধ
বিদ্যালয়টি প্রতি শুক্রবার এবং শনিবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।
## কৃতিত্ব
## কৃতি শিক্ষার্থী
## আরও দেখুন
## তথ্যসূত্র

## বহিঃসংযোগ

বিষয়শ্রেণী:নারায়ণগঞ্জ জেলার শিক্ষাপ্রতিষ্ঠান
বিষয়শ্রেণী:নারায়ণগঞ্জ জেলার বিদ্যালয়
বিষয়শ্রেণী:বাংলাদেশের কারিগরি শিক্ষাপ্রতিষ্ঠান
বিষয়শ্রেণী:ঢাকা বিভাগের শিক্ষাপ্রতিষ্ঠান
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
রিং আইডি

**রিং আইডি** (ইংরেজি: RingID) কানাডার মন্ট্রিয়েল সিটিতে অবস্থিত ‘‌রিং ইনকর্পোরেশন’ দ্বারা পরিচালিত একটি সামাজিক যোগাযোগ মাধ্যম। কানাডা প্রবাসী বাংলাদেশি বংশোদ্ভূত আইরিন ইসলাম ও শরিফ ইসলামের যৌথ উদ্যোগে যার যাত্রা শুরু। ব্যবহারকরীগণ তাদের আইডি ব্যবহার করে বিশ্বব্যাপী যোগাযোগ রক্ষা করতে পারেন। রিং আইডি এমন একটি প্লাটফর্ম, যার মাধ্যমে ব্যবহারকারী বিনামূল্যে কল, মেসেজ, স্টিকার, গোপন চ্যাট (সিক্রেট চ্যাট) সহ নানা সেবা পান।

রিং আইডি ডটকম অ্যাপটি ওয়েব, ডেক্সটপ, উইন্ডোজ, অ্যান্ড্রয়েড এবং আইফোনেও ব্যবহার করার উপযুক্ত।

২০১৫ সালের জুলাইয়ে রিং আইডি প্রথম প্রকাশ হয়। এটির সিক্রেট চ্যাট বৈশিষ্ট্যটি ব্যবহারকারীদের নিকট সর্বাধিক জনপ্রিয়তা পায়। এতে গোপন চ্যাটে তার বার্তা কতক্ষণ প্রদর্শিত হবে তা নির্ধারণ করা যায় এবং নির্দিষ্ট সময় পর প্রেরকের বার্তা অদৃশ্য হয়ে যায়।

রিং আইডিতে ব্যবহারকারী সময় নির্ধারন করে গোপন ছবি পাঠাতে পারেন। যা নির্দিষ্ট সময় পর অদৃশ্য হয়ে যায়। এছাড়াও গোপন অডিও এবং ভিডিও পাঠানো যায়, যা পাঠক শুধুমাত্র একবার দেখতে পারবেন। ব্যবহারকারীরা সরাসরি চ্যাট বন্ধ করে দিতে পারবেন। এবং পরে একই চ্যাট উইন্ডোতে স্বাভাবিকভাবে চালিয়ে যেতে পারবেন।

## বৈশিষ্ট্য
রিং আইডি একটি সর্বজনীন সামাজিক নেটওয়ার্কিং প্ল্যাটফর্ম। যা ব্যবহারকারীরা তাদের প্রয়োজনীয় সামাজিক কার্যক্রম পরিচালনা করতে পারবেন। এটি ফোন কল, টেক্সট মেসেজিং এর মধ্যে সীমাবদ্ধ নয় বরং তারা তাৎক্ষণিক বার্তা, ভয়েস এবং ভিডিও কল, নিউজফিড ইত্যাদিকে সেবা দিয়ে থাকে। এছাড়াও রিং আইডিতে অডিও-ভিডিও কল, বার্তা, স্টিকার, চিত্র, মাল্টিমিডিয়া বিষয়বস্তু শেয়ার করা যায় এবং মিডিয়া ক্লাউড থেকে অডিও ও ভিডিও  স্ট্রিম করা যায়। শেয়ার করা বিষয় তাদের বন্ধুরা তাৎক্ষণিক নিউজফিডে হালনাগাদ পাবেন। যা কম ব্যান্ডউইথ ইন্টারনেটেও ব্রাউজ করা যায়। এছাড়াও বর্তমানে এইটা থেকে ভিডিও দেখে এবং ইনভেস্ট এর মাধ্যমে অর্থ উপার্জন করা যায়। 

## সমালোচনা
যে এটি একটি পনজি স্কিম হতে পারে বলে একটা উদ্বেগ আছে। এটি রৌপ্য এবং স্বর্ণ স্তরের সদস্যপদ প্রদান করে, তারপর ব্যবহারকারীদের আরো সদস্য আনার জন্য অর্থ প্রদান করার প্রলভন দেখায়। এটি ব্যবহারকারীদের বিজ্ঞাপন দেখার বিনিময়ে অর্থ প্রদান করে। কিন্তু পুরোনো সদস্যপদের টাকা মূলত নতুন সদস্যপদ গ্রহণকারীদের দেয়া হয়। এতে একসময় সদস্যপদ কমতে শুরু করলে ‌কোনো ব্যক্তি আর টাকা উঠাতে পারবেনা এবং পুরো ব্যবসাটি ধ্বসে পড়ে। অনেক বেকার যুবককে এটি আকৃষ্ট করেছে। এর প্রতিষ্ঠাতা ২০১৬ সালে একবার খেলাপি হওয়ার জন্য গ্রেপ্তার হন।

## তথ্যসূত্র

বিষয়শ্রেণী:সামাজিক যোগাযোগের ওয়েবসাইট
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:ভিওআইপি সফটওয়্যার
জিয়ারকান্দি ইউনিয়ন

**জিয়ারকান্দি** বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।

## আয়তন
জিয়ারকান্দি ইউনিয়নের আয়তন ১৪ বর্গ কিলোমিটার।

## জনসংখ্যা
জিয়ারকান্দি ইউনিয়নের জনসংখ্যা ২৯,৫০০ জন।

## ইতিহাস

## অবস্থান ও সীমানা
তিতাস উপজেলার দক্ষিণাংশে জিয়ারকান্দি ইউনিয়নের অবস্থান। এ ইউনিয়নের উত্তরে মজিদপুর ইউনিয়ন ও কড়িকান্দি ইউনিয়ন, পূর্বে নারান্দিয়া ইউনিয়ন, দক্ষিণে দাউদকান্দি উপজেলার জিংলাতলী ইউনিয়ন ও গৌরীপুর ইউনিয়ন এবং পশ্চিমে দাউদকান্দি পৌরসভা অবস্থিত।

## প্রশাসনিক কাঠামো
জিয়ারকান্দি ইউনিয়ন তিতাস উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। গোমতি নদীর তীরে ৭টি গ্রাম নিয়ে এ ইউনিয়ন গঠিত। গ্রামগুলো হল:
* জিয়ারকান্দি
* নোওয়াগাঁও
* শোলাকান্দি
* দড়িকান্দি
* গোপালপুর
* বাঘাইরামপুর
* চেংগাতুলী

## শিক্ষা ব্যবস্থা

## শিক্ষা প্রতিষ্ঠান

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## জনপ্রতিনিধি
* বর্তমান চেয়ারম্যান: মোহাম্মদ আলী আশরাফ

## আরও দেখুন
* তিতাস উপজেলা
* তিতাস থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:তিতাস উপজেলার ইউনিয়ন
বেদারউদ্দিন আহমদ

**বেদারউদ্দিন আহমদ** (১৫ মার্চ, ১৯২৭ - ১৩ জানুয়ারি, ১৯৯৮) ছিলেন একজন বাঙালি সঙ্গীতশিল্পী এবং সঙ্গীত বিষয়ক অধ্যাপক। তিনি বুলবুল ললিতকলা একাডেমির অন্যতম প্রতিষ্ঠাতা। সঙ্গীতে অবদানের জন্য তিনি ১৯৭৪ সালে বাংলা একাডেমি পুরস্কার লাভ করেন এবং ১৯৮০ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে।

## প্রারম্ভিক জীবন
বেদারউদ্দিন ১৯২৭ সালের ১৫ মার্চ তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলার শেরপুর উপজেলায় জন্মগ্রহণ করেন। তার পিতা মোহাম্মদ মহিরউদ্দিন এবং মাতা নেকজাহান বেগম। বেদারউদ্দিনের হারমোনিয়াম বাজানোর হাতেখড়ি হয় গৌরচন্দ্র ঘোষের কাছে। পরবর্তীতে তিনি সঙ্গীতে আগ্রহী হন এবং সঙ্গীতচর্চা শুরু করেন। ১৯৪০ সালে তিনি উত্তরবঙ্গ সঙ্গীত প্রতিযোগিতায় ছোটদের মধ্যে প্রথম হন।

## কর্মজীবন
বেদারউদ্দিন ১৯৪২ সালে সং পাবলিসিটি বিভাগে চাকরিতে যোগদান করেন। কলাম্বিয়া ও এইচএমভি গ্রামোফোন কোম্পানি থেকে তার গাওয়া গানের রেকর্ড বের হলে তিনি সঙ্গীতশিল্পী হিসেবে খ্যাতি লাভ করেন। কলকাতা বেতার কেন্দ্র থেকে তিনি নিয়মিত সঙ্গীত পরিবেশন করতেন। ১৯৪৭ সালে দেশবিভাগের পর তিনি ঢাকা এসে ঢাকা বেতার কেন্দ্রে শিল্পী হিসেবে যোগ দেন এবং নিয়মিত সঙ্গীত পরিবেশন করেন। ১৯৫৫ সালে বুলবুল ললিতকলা একাডেমি প্রতিষ্ঠিত হয়। বেদারউদ্দিন ছিলেন এই একাডেমি প্রতিষ্ঠার অন্যতম উদ্যোক্তা। তিনি দীর্ঘদিন এই প্রতিষ্ঠানের অধ্যক্ষের দায়িত্ব পালন করেন।

## মৃত্যু
বেদারউদ্দিন ১৯৯৮ সালের ১৩ জানুয়ারি হৃদরোগে আক্রান্ত হয়ে ঢাকার সোহরাওয়ার্দী হাসপাতালে মৃত্যুবরণ করেন। ঢাকার মোহাম্মদপুরের ইকবাল রোড মসজিদে যোহরের পর এবং বাইতুল মোকাররম মসজিদে আসরের পর তার জানাজা অনুষ্ঠিত হয়। তাকে মিরপুর শহীদ বুদ্ধিজীবী কবরস্থানে সমাহিত করা হয়।

## সম্মাননা
* সঙ্গীতে অবদানের জন্য বাংলা একাডেমি পুরস্কার, ১৯৭৪
* নজরুল সাংস্কৃতিক পরিষদ থেকে নজরুলের প্রতিকৃতি, ১৯৭৬
* সঙ্গীতে অবদানের জন্য একুশে পদক, ১৯৮০

## তথ্যসূত্র

## বহিঃসংযোগ
* বাংলাপিডিয়ায় আহমদ, বেদারউদ্দিন

বিষয়শ্রেণী:১৯২৭-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বাংলাদেশী পুরুষ কণ্ঠশিল্পী
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বগুড়া জেলার ব্যক্তি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:২০শ শতাব্দীর পুরুষ সঙ্গীতজ্ঞ
কোথায় আমার নীল দরিয়া

**কোথায় আমার নীল দরিয়া** বাংলাদেশী কণ্ঠশিল্পী আব্দুল জব্বারের প্রথম মৌলিক গানের অ্যালবাম। অ্যালবামের গীতিকার আমিরুল ইসলাম এবং সুরকার গোলাম সারোয়ার। ২০১৭ সালে অনলাইনে মুক্তি পেলে অ্যালবামটি সংবাদ মাধ্যমে ব্যাপক আলোচিত হয়।

## প্রেক্ষাপট
কোথায় আমার নীল দরিয়া অ্যালবামের কাজ শুরু হয় ২০০৮ সালে। অ্যালবামের এখানে আমার পদ্মা মেঘনা গানটি শিল্পী আব্দুল জব্বারের কণ্ঠে রেকর্ড হয় বাংলাদেশ টেলিভিশনে প্রচারের জন্যে। পরে তিনি ঐ গানের গীতিকার আমিরুল ইসলামের কাছে একটি অ্যালবাম করার ইচ্ছা প্রকাশ করলে গীতিকার আমিরুল অ্যালবামের বাকি গানগুলো রচনা করেন এবং সুরকার গোলাম সারোয়ার তাতে সুরারোপ করেন। ২০০৯ সালে অ্যালবামের কাজ শেষ হলেও নানা জটিলতার কারণে অ্যালবামটি মুক্তি পায় ২০১৭ সালে। রেকর্ডের পর থেকে অ্যালবামের গানগুলো বিশেষ করে এখানে আমার পদ্মা মেঘনা গানটি বাংলাদেশ টেলিভিশনসহ বেসরকারি বিভিন্ন টিভি চ্যানেলে প্রচারিত হয়।

## নামকরণ
প্রথমে অ্যালবামটির নামকরণ করা হয় 'মা আমার মসজিদ মা আমার মন্দির'। পরবর্তীতে শিল্পী আব্দুল জব্বারের 'ওরে নীল দরিয়া' গানের সাথে মিল রেখে অ্যালবামের নাম দেওয়া হয় কোথায় আমার নীল দরিয়া।

## অ্যালবাম পরিচিতি
কোথায় আমার নীল দরিয়া বাংলা গানের কিংবদন্তি ও স্বাধীন বাংলা বেতার কেন্দ্রের শিল্পী মোঃ আব্দুল জব্বারের প্রথম একক অ্যালবাম। ৯টি মৌলিক গান দিয়ে অ্যালবামটি সাজানো। অ্যালবামের গীতিকার মোঃ আমিরুল ইসলাম। সুরকার গোলাম সারোয়ার। এই অ্যালবামে সবরকম আবেগের গান রয়েছে। একদিকে গানগুলোর পরতে পরতে প্রকাশ পায় প্রেম, বিরহ, মিলনের চরম আকুতি; অন্যদিকে গানগুলোর পঙক্তিজুড়ে শ্যামল স্নিগ্ধ আবহমান বাংলার রূপ ও ঐতিহ্য মূর্ত হয়ে ওঠে। এতে মা, মাটি, দেশ, ধর্ম, সমাজ সবকিছু উঠে এসেছে।

## উল্লেখযোগ্য গান
* আমি আপন ঘরের জানলাম না খবর
* মা আমার মসজিদ
* এখানে আমার পদ্মা মেঘনা
* প্রেমের বিষকাঁটা 
* নয়নে মেখো না কাজল
* আমাকে তোমাদের ভালো না লাগলেও
* আমি দুঃখকে বলেছি

## তথ্যসূত্র

বিষয়শ্রেণী:২০১৭-এর অ্যালবাম
বিষয়শ্রেণী:বাংলাদেশী সঙ্গীত অ্যালবাম
বিষয়শ্রেণী:বাংলাদেশী শিল্পী কর্তৃক আধুনিক গানের অ্যালবাম
বিষয়শ্রেণী:বাংলাদেশী শিল্পী কর্তৃক বাংলা গানের অ্যালবাম
বিষয়শ্রেণী:বাংলা ভাষার অ্যালবাম
এয়ারপোর্ট রেল লিংক (ব্যাংকক)

**সুবর্ণভূমি বিমানবন্দর রেল সংযোগ** (এসএআরএল) (থাই: รถไฟฟ้า เชื่อม ท่าอากาศยาน สุวรรณภูมิ) ব্যাংকক,থাইল্যান্ডে একটি এক্সপ্রেস এবং কম্যুটার রেল।এই লাইন সেন্ট্রাল ব্যাংককের ফয়া থাই থিয়েটারে মকসান থেকে সুভরণভূমি বিমানবন্দর এর মাধ্যমে এয়ারপোর্ট রেল সংযোগ প্রদান করে।বেশিরভাগ লাইন প্রধান পূর্ব রেলপথের উপরে নির্মিত রয়েছে।এটি থাইল্যান্ডের রাজ্য রেলপথ (SRT) এর মালিকানাধীন এবং এসআরটি সহায়ক সংস্থা এসআরটি বিদ্যুতায়িত ট্রেন (এসআরআরইটি) দ্বারা চালিত।২৮ আগস্ট ২০১০ তারিখে ২৮.৬ কিলোমিটার (১৭.৮ মাইল) বিমানবন্দর রেল সংযোগ খোলা হয়।  সার্ভিসেস প্রাথমিকভাবে এক্সপ্রেস সার্ভিসেস এবং সিটি লাইন, আটটি স্টেশনের সাথে একটি কম্যুটার রেল সার্ভিস।২০১৪ সালের সেপ্টেম্বর পর্যন্ত, রোলিং স্টক প্রাপ্যতার অভাবের কারণে পরবর্তী বিজ্ঞপ্তি না হওয়া পর্যন্ত সমস্ত এক্সপ্রেস সেবা স্থগিত করা হয়েছে।

## ইতিহাস
জানুয়ারী ২০০৫ এ এয়ারপোর্ট লিঙ্ক চুক্তি স্বাক্ষরিত হয়, এবং জুলাই ২০০৫ সালে নির্মাণ শুরু হয়। লাইন বি গ্রামম, স্টেকোন এবং সিমেন্সের একটি কনসোর্টিয়াম দ্বারা নির্মিত হয়েছিল।এটি এসআরটিইটি (SRT ইলেকট্রিক ট্রেন কোম্পানী) দ্বারা পরিচালিত হয়, থাইল্যান্ডের রাজ্য রেলওয়ে (SRT) এর একটি সম্পূর্ণ মালিকানাধীন সহায়ক সংস্থা।প্রকল্পটির খরচ ছিল ২৫.৯ বিলিয়ন ভাট। 

লংটি মূলত একই প্রান্তিককরণে নির্মিত হয়েছিল কারণ ব্যর্থ ব্যাঙ্কক এ্যালিভেটেড রোড এবং ট্রেন সিস্টেম (বিইআরটিএস) প্রকল্প হোপওয়েলের দ্বারা শুরু হয়েছিল, কিন্তু ১৯৯৭ সালে বন্ধ হয়ে গিয়েছিল যখন মাত্র ১০ শতাংশ সম্পন্ন হয়েছে।অনেক আগে নির্মিত বিইআরটিএস থামগুলি নতুন সিস্টেমের পথে দাঁড়িয়ে ছিল।ব্যাপক বিতর্ক এবং এআরএলএল-প্রকল্পে ব্যবহারের জন্য তাদের উপযুক্ততার উপর একটি প্রকৌশল পর্যালোচনার পর- এবং হোপওয়েলের-দ্য এসআরটি থেকে ক্ষতিপূরণের দাবির ফলে অবশেষে স্তম্ভগুলি ধ্বংস করে নতুন করে গড়ে তুলতে হবে। 

মূলত ২০০৭ সালে সম্পন্ন হওয়ার কথা ছিল, হোপওয়েলের দুর্বলতা, একটি বর্ধিত দরপত্র প্রক্রিয়া এবং এসটিআর'র ভূ-সম্পত্তিতে অচলাবস্থা করে এমন বস্তি এবং সম্পত্তি মালিকদের কাছ থেকে একটি আইনি চ্যালেঞ্জ সিরিজ, বার বার প্রকল্পটি বিলম্বিত।২০০৯ সালের ২৩ শে অক্টোবর থেকে শুরু করে পরীক্ষামূলক পরীক্ষা চালানো হয়, যা ২০১০ সালের এপ্রিল থেকে জনসাধারণের জন্য উন্মুক্ত করে দেয়।
## তথ্যসূত্র

বিষয়শ্রেণী:ব্যাংকক
আইসিসি পূর্ব এশিয়া-প্রশান্ত মহাসাগরীয় অঞ্চল

**পূর্ব এশিয়া-প্রশান্ত মহাসাগরীয় অঞ্চল** () ১৯৯৬ সালে প্রতিষ্ঠিত ক্রিকেটের একটি সংগঠনবিশেষ। পূর্ব এশিয়া ও প্রাশান্ত মহাসাগরীয় ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়।

সংঠনের আঞ্চলিক অফিস ১৯৯৯ সালে প্রতিষ্ঠিত হয়। অঞ্চলটিতে দুটি টেস্ট সদস্য, চারটি আইসিসির সহযোগী সদস্য এবং পাঁচটি আইসিসি অনুমোদিত দেশ অন্তর্ভুক্ত রয়েছে।

অঞ্চলটির দায়িত্ব রয়েছে আঞ্চলিক উন্নয়ন ব্যবস্থাপক অ্যান্ড্রু ফাইচনি, যার কর্মস্থল অস্ট্রেলিয়ায় অবস্থিত ক্রিকেট অস্ট্রেলিয়ার অফিসে। এটি এই অঞ্চলের অফিসিয়াল টেস্ট ক্রিকেট সদস্য অস্ট্রেলিয়া এবং নিউজিল্যান্ড ক্রিকেট দল দ্বারা সাহায্যপ্রাপ্ত। এশিয়ার পাঁচটি টেস্ট ক্রিকেট দেশ (আফগানিস্তান, বাংলাদেশ, ভারত, পাকিস্তান এবং শ্রীলঙ্কা যারা দক্ষিণ এশিয়ায় খেলছে) এশিয়ান ক্রিকেট কাউন্সিলের সদস্য।

আন্তর্জাতিক প্রতিযোগিতা এবং কার্যক্রমগুলোর জন্য দায়ী, যেমন: প্রতিযোগিতায় অংশ নেওয়া, কোচিং কোর্স (প্রশিক্ষকের শিক্ষা), আম্পায়ারিং কোর্স, যুব উন্নয়ন এবং প্রশিক্ষণ; এই অঞ্চলে জুনিয়র / স্কুল প্রোগ্রাম, প্রশাসনের উন্নয়ন, বিপণন।

## প্রতিযোগিতাসমূহ
ইএপি আইসিসি ইএপি ক্রিকেট ট্রফি আয়োজনের জন্যও দায়ী, যা আঞ্চলিক আন্তর্জাতিক চ্যাম্পিয়নশিপ প্রতিযোগিতা এবং এই অঞ্চলের দলগুলিকে একদিনের আন্তর্জাতিক এবং টি২০ আন্তর্জাতিক ক্রিকেট বিশ্বকাপে এবং টেস্ট ক্রিকেটের মতো অন্যান্য প্রতিযোগিতায় খেলার জন্য যোগ্যতা অর্জনের সুযোগ দেয়। আইসিসি ইএপি ক্রিকেট ট্রফির মধ্যে ২০০৫ সালে শুরু হওয়া আইসিসি ইএপি ক্রিকেট ট্রফি (লিস্ট এ) এবং ২০১১ সালে শুরু হওয়া আইসিসি ইএপি ক্রিকেট ট্রফি (টি-টোয়েন্টি) অন্তর্ভুক্ত রয়েছে।

পূর্ব এশিয়া-প্রশান্ত মহাসাগরীয় অঞ্চল দলগুলি নিয়ে অন্যান্য টুর্নামেন্ট হলো একমাত্র দুই টেস্টের সদস্য অস্ট্রেলিয়া এবং নিউজিল্যান্ডের ট্রান্স-তাসমান ট্রফি (টেস্ট) এবং চ্যাপেল-হ্যাডলি ট্রফি (ওডিআই)।

## সদস্য
### পূর্নাঙ্গ সদস্য

### টি-২০আই এবং ওডিআই মর্যাদাপূর্ণ সহযোগী সদস্য

### টি-২০আই মর্যাদাপূর্ণ সহযোগী সদস্য

### সাবেক অনুমোদনপ্রাপ্ত সদস্য

## মানচিত্র

## সাবেক [[এশিয়ান ক্রিকেট কাউন্সিল]] সদস্য

## তথ্যসূত্র

## বহিঃসংযোগ
* International Cricket Council (ICC) Official website
* Cricketworld.com – ICC – International Cricket Council

বিষয়শ্রেণী:ক্রিকেট প্রশাসন
বিষয়শ্রেণী:১৯৯৬-এ প্রতিষ্ঠিত ক্রীড়া সংস্থা
মাইক ব্যানেট (কুস্তিগির)

**মাইকেল ব্যানেট** (জন্ম: মে ১৬, ১৯৮৫) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **মাইক কানেলিস** নামে কুস্তি করেন। ব্যানেট পূর্বে টোটাল ননস্টপ অ্যাকশন রেসলিংয়ে **"দ্য মিরাকল" মাইক ব্যানেট** নামে কুস্তি করেছেন, সেখানে তিনি ১ বারের টিএনএ এক্স ডিভিশন চ্যাম্পিয়ন। এরও পূর্বে, তিনি রিং অফ অনারে (আরওএইচ) কুস্তি করেছেন, সেখানে তিনি সাবেক আরওএইচ ওয়ার্ল্ড ট্যাগ টিম চ্যাম্পিয়ন এবং নিউ জাপান প্রো রেসলিংয়ে (এনজেপিডাব্লিউ) আইডাব্লিউজিপি ট্যাগ টিম চ্যাম্পিয়ন। দুটি চ্যাম্পিয়নশিপই তিনি জয় করেছেন ম্যাট ট্যাভেনের সাথে। ব্যানেট এবং ট্যাভেন উভয়েই ওয়েস্ট ওয়ার্নিক, রড আইল্যান্ডে একটি রেসলিং স্কুল পরিচালনা করেন।

## তথ্যসূত্র

## বহিঃসংযোগ

* 
* আইএমডিবিতে মাইক ব্যানেট
* রিং অফ অনারে মাইক ব্যানেট
* মাইক ব্যানেটের অডিও সাক্ষাৎকার

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:ম্যাসাচুসেট্‌সের পেশাদার কুস্তিগির
বিষয়শ্রেণী:পেশাদার কুস্তির প্রশিক্ষক
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির